  Виталий Пронин Пие кузпалыныз люкиськиз, будэ нылзы. Пие кемалы мукет городэ ужаны кошкиз, нош кенэ внучкаеным адскыны уг лэзьы. Мынам, песянайлэн, вань-а правое соин пумиськылыны? Антонина М. Иж Валэктон сётэ Калыкез утён, семья но демография политикая министерствоысь быдэ вуымтэос ласянь опекая ёзлэн кивалтӥсез Елена Макарова:- Семья кодекслэн 67-тӥ статьяяз пусъемын: песятайлэн, песянайлэн, пиналлэн анай-атаезлэн, сузэр-вынъёсызлэн правозы вань нылпиен адӟиськыны. Анай яке атай талы пумитъясько ке, опекая но попечительствоя ёз алыны но быгатоз, нылпилы ӵыжы-выжыосыныз адскыны медаз люкетэ шуыса. Та решение но уг быдэсъяськы ке, опекая ёз яке пиналлэн матысь адямиосыз вазиськыны быгатозы судэ. Со та ужез эскероз но решение кутоз, нылпилэсь мылкыдзэ санэ басьтыса. Анай яке атай судлэсь пуктэмзэ но быдэсъяны пумитъяське ке, озьыен, со кыл кутонэ кыскемын луоз Гражданской процессуальной кодекслэн куронъёсызъя. Теги: валэктон Юан-веран  